《炼丹井》
宋代·董嗣杲

稚川曾此倒灵瓢，阑上银床压甃腰。
丹气腾空知几转，神光射屋起中宵。
有茶可品春煎细，何疾能治晓汲遥。
万古仙踪应不泯，辘轳声落病僧寮。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。